Kimondós
1. Közösen elolvassuk vagy meghallgatjuk A szélgyűjtő című történetet.
2. Közös beszélgetés: 
- Mit jelent a ,,ki nem mondott mondat”?
- Miért nem mondunk ki bizonyos dolgokat? (a válaszokat csoportosítjuk, felírjuk a táblára. Pl. tartok a következményektől; nem tudom, hogyan mondjam el; nem akarom megbántani a másikat ….)
- Milyen érzés az, amikor valamit nem mondunk ki?
- Van-e olyan eset, amikor jobb, ha nem mondunk el valamit azonnal?
3. Ok kereső: helyzeteket olvasunk fel, és a tanulók eldöntik, miért nehéz ezeket elmondani, melyik csoportba kerülnek a táblára felírtak közül, vagy ha szükséges, új kategóriákat nevezünk meg.
Helyzetek:
- Szeretném megmondani a barátomnak, hogy rosszul esett, amit mondott.
- Szeretnék segítséget kérni egy olyan dologban, amit szerintem rajtam kívül mindenki más meg tud oldani.
- Szeretném elmondani az osztálytársamnak, hogy büszke vagyok rá, de ez olyan furcsán hangzana.
- Szeretném megvígasztalni az osztálytársamat, de a többiek lehet, hogy kinevetnének.
4. Ki nem mondott mondatok: 4 fős csoportokba rendeződnek a tanulók. Gyűjtsenek ki nem mondott mondatokat. Válasszanak ki egyet, és beszéljék meg: 
- Miért nehéz adott mondatot kimondani?
- Hogyan lehetne mégis kimondani?
Közösen megbeszéljük.
Gyűjtsünk össze olyan mondatkezdéseket, melyek segítenek a ki nem mondott mondatokat úgy megfogalmazni, hogy azt a másik fél ne élje meg támadásnak, pl.
Én azt érzem, hogy …
Nekem az esik rosszul, amikor …
Szeretném, ha …
Jó lenne, ha …
Azt szeretném elmondani, hogy …
Nekem most arra lenne szükségem, hogy …
Zárókör: Melyik az a mondat, ami ma valami miatt megérintett téged? (Nem kell indokolni.)            
